Pierre Louis Moreau de Maupertuis - Wikipedia

# Pierre Louis Moreau de Maupertuis

### Diwar Wikipedia, an holloueziadur digor

Pierre-Louis Moreau de Maupertuis gwisket amañ gant feur e-pad e ergerzhadeg e Laponia

Pierre Louis Moreau de Maupertuis (7 a viz Gouere 1698, Sant-Maloù — 27 a viz Gouere 1759, Basel) a oa matematikour, astronomour ha bevoniour.

Gantañ e voe lavariet pennreolenn an aktadur bihanañ.

D'e ugent vloaz ez eas d'an arme ma teuas da vezañ letanant en ur rejimant marc'hegerezh ha studiañ a reas ar matematik war e amzer vak. Goude se e tilezas an arme hag e teuas da vezañ ezel eus akademiezh ar skiantoù e 1723. E 1728 e reas ur veaj betek Londrez hag eno e voe dilennet kenseurt eus ar Gevredidezh Roueel (Royal Society). E 1736 e voe e penn an ergerzhadeg kaset gant Loeiz XV e Laponia evit muzuliañ hirder ur derez eus ar meridian, ha goude e zistro e teuas da vezañ ezel eus holl gevredigezhioù skiantel Europa pe dost.

E 1740 ez eas Maupertuis da Verlin war c'houlenn Frederik II a Brus ha kemer e reas perzh e emgann Mollwitz ma voe prizoniet gant an Aostrianed. Goude bezañ dibrizoniet ez eas en-dro da Verlin, ha da Bariz da c'houde e-lec'h ma voe degemeret en en akademiezh c'hall. Goude bezañ bet o chom ur pennad e su Frañs evit prederiañ e yec'hed a oa war ziskar e varvas e Basel. En abeg d'e benn kalet e voe tabut etre eñ ha Samuel Koenig ha Voltaire pergen.

## [kemmañ] Levrioù

Setu amañ e labourioù pennañ:

- Sur la figure de la terre (Pariz, 1738)
- Discours sur la parallaxe de la Lune (Pariz, 1741)
- Discours sur la figure des astres (Pariz, 1742)
- Éléments de la géographie (Pariz, 1742)
- Lettre sur la comète de 1742 (Pariz, 1742)
- Astronomie nautique (Pariz, 1745 ha 1746)
- Vénus physique (Pariz, 1745)
- Essai de cosmologie (Amsterdam, 1750).

Embannet oa bet e Oberennoù e 1752 e Dresden hag e 1756 e Lyon.

Adtapet diwar "http://br.wikipedia.org../../../p/i/e/Pierre_Louis_Moreau_de_Maupertuis_902e.html"

Rummadoù ar bajenn: Matematikour | Astronomour | Bevoniour | Tud | Bevoniourien Breizh | Jedoniourien Breizh | Steredoniourien Breizh | Ganedigezhioù 1698 | Marvioù 1759

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Deutsch
- English
- Español
- Suomi
- Français
- 日本語
- Polski
- Русский
- Slovenščina
- Svenska
- Türkçe